Hei, denne artikkelen er over ett år gammel og kan inneholde utdatert informasjon

NSB mistenker at et tog ble beskutt ved Ganddal stasjon i Sandnes tirsdag kveld. Ingen personer kom til skade i hendelsen.



– Det er en stor rose i ruta, men det er ikke funnet noe prosjektil, så vi kan ikke slå fast hva som har skjedd, sier operasjonsleder Irene Ragnhildstveit i Sør-Øst politidistrikt til VG.

– De på toget hørte et smell rett før ruten ble knust og har assosiert det med et skudd, forklarer hun. Toget ble stoppet etter hendelsen.

NSB ønsker ikke å kommentere hendelsen, men kommunikasjonsrådgiver Liv Eggebø bekrefter overfor VG at de vil levere en politianmeldelse onsdag.

(NTB)